laion/Wikipedia-Exotic huggingface dataset:
גרג בורסון

גרגורי "גרג" לוויס בורסון (באנגלית: Gregory Lewis Burson; ‏29 ביוני 1949 – 22 ביולי 2008) היה מדבב אמריקאי. בורסון נולד בסוף יוני 1949 באנהיים, קליפורניה והתחיל את הקריירה שלו בצמוד למדבבים גדולים כמו דאוס באטלר ומל בלאנק, אשר בשלבים מאוחרים החליף אותם בדיבובם. הוא התפרסם בעיקר אחרי שדיבב את באגס באני בסרט הקצר "Carrotblanca" מ-1995, בו דיבב גם את פוגהורן לגהורן ואת פפה לה פיו ובסרט מ-1997 "From Hare to Eternity". כמו כן דיבב עוד דמויות בסרטי לוני טונס. הוא דיבב גם את יוגי דב בסרט "The New Yogi Bear Show", לאחר מותו של באטלר המדבב המקורי. הוא דיבב בעוד מספר סרטים וסדרות ביניהם בסדרה "CatDog", באטמן - הסדרה המצוירת, העצבונים, ג'וני בראבו, סמוראי ג'ק, הדרדסים, "Super Friends", פליקס החתול, גארפילד, פארק היורה ובמספר משחקי מחשב של מלחמת הכוכבים כמו: "Star Wars Episode I: Jedi Power Battles",‏ "Star Wars: Episode I – The Phantom Menace" ו-"r Wars Episode I: The Gungan Frontier". כמו כן דיבב במספר משחקי וידאו שונים. ב-2004 התלוננו שלוש נשים שהיו איתו על אלימות והתקשרו למשטרה. לבלשי המשטרה לקח כשש שעות לפרוץ לביתו, כשהוא נשמע להם שיכור ופלט שטויות ללא הרף. אחד השוטרים אמר שהוא היה כל כך שיכור שלא היה ברור אם הוא מדבר אליהם או מדבב קולות. בנוסף הוא איים על אחת מבנות ביתו ועל רצפתו היו מפוזרים אקדחים רבים. למרות התקרית אף אחד מהמעורבים לא נפגע בצורה קשה, אך הקריירה של בורסון הסתיימה לאחר מכן. הוא התחיל להיות אלכוהוליסט לאחר דיכאון מכך שאיבד את השימוש במיתרי קולו וכך גם את עבודתו. הוא מת ביולי 2008 בביתו בלוס אנג'לס, מסיבוכים שבין סוכרת לטרשת נפוצה בגיל 59 בלבד. הותיר אחריו שני ילדים ואח אחד. סרטים: 1989 - Little Nemo: Adventures in Slumberland 1989 - אסטריקס ומכת המנהיר 1992 - טום וג'רי: הסרט 1993 - פארק היורה 1993 - I Yabba-Dabba Do! 1994 - Yogi the Easter Bear 1994 - סקובי-דו בסיפור אלף לילה ולילה Carrotblanca - 1995 1996 - ספייס ג'אם 1997 - המיליונר מת מצחוק טלוויזיה: 1981 - הדרדסים 1986 - the new adventures of jonny quest 1986-1991 - מכסחי השדים - האמיתיים 1988-1994 - גארפילד 1989 - Hanna-Barbera's 50th: A Yabba Dabba Doo Celebration 1990-1992 - עלילות טייני טון 1990-1993 - טום וג'רי: דור ההמשך 1991 - Mother Goose and Grimm 1991 - Yo Yogi! 1991-1995 - טאז-מאניה 1992-1995 - באטמן - הסדרה המצוירת 1993 - All-New Dennis the Menace 1993 - Droopy, Master Detective 1993-1995 - 2 Stupid Dogs 1993-1998 - אנימניאקס 1994 - The Baby Huey Show 1995 - פליקס החתול 1995 - ג'וני בראבו 1995-2002 - תעלומות סילבסטר וטוויטי 1996 - The Real Adventures of Jonny Quest 1997-2001 - העצבונים 1998 - CatDog 1998 - The New Yogi Bear Show 1998 - Fantastic Max 2001 - סמוראי ג'ק גרג בורסון, במסד הנתונים הקולנועיים IMDb (באנגלית) גרג בורסון, באתר AllMovie (באנגלית) גרג בורסון, במסד הנתונים הקולנועיים KinoPoisk (ברוסית) גרג בורסון, באתר MusicBrainz (באנגלית) גרג בורסון, באתר "Find a Grave" (באנגלית)
סורת אל-חג'ר

סורת אל-חג'ר (בערבית: سورة الحجر) היא הסורה ה-15 בקוראן. הסורה מונה 99 פסוקים, ושמה נגזר מהפסוק ה-80 בה, שם מוזכר מדאאן סאלח בשמו "אל-חג'ר", שמשמעותו "המסולע". פסוקים 1–5 טוענים כי אלו שזלזלו במוחמד ולעגו לו, עתידים להתחרט על כך כשהם יראו את העונש שאללה הכין להם. פסוקים 6–9 עונים לאנשים שטענו שמוחמד משוגע, ודוחים את הטענה הזאת. פסוקים 10–48 מתעמקים בסיבות שלכאורה גורמות לאנשים לזלזל בנביאים ולדחות אותם, בעוד פסוקים 49–84 מתעמקים באופי העונש שאללה הכין להם. פסוקים 85–99 מורים למוסלמים כיצד לנהוג עם אלו שדחו את מוחמד וזלזלו בו. בין היתר, סורה זו מזכירה גם את סיפוריהם של אדם, אברהם ולוט, ומזכירה גם אתה השטן ואת המלאכים. פסוק 9 הוא אחד הפסוקים החשובים בדת האסלאם, שכן המוסלמים מאמינים שפסוק הוא הבטחה אלוהית על כך שהקוראן לא יסולף ולא ישתנה לנצח. מדיה וקבצים בנושא סורת אל-חג'ר בוויקישיתוף סורת אל-חג'ר, בתרגום הרמן רקנדורף, באתר ויקיטקסט hebrew quran TheLastDialogue, Surah Al Hijr Summary, The Last Dialogue, ‏6 במרץ 2019 (באנגלית) Sura al-Hijr, WikiShia (באנגלית) Tafsir Ibn Kathir, Surah Al Hijr, Arabic English, HTMl, PDF, Free Download, www.quran4u.com Preservation of the Quran
ג'ף ברגמן

ג'פרי "ג'ף" אלן ברגמן (בשם מלא באנגלית: Jeffrey Allen Bergman; נולד ב-10 ביולי 1960) הוא מדבב וקומיקאי יהודי אמריקאי. ידוע בעיקר בדיבוב של דמויות מהלוני טונס והיה המחליף הראשון של מל בלאנק בדיבוב באגס באני לאחר מותו. ברגמן נולד ביולי 1960 בפילדלפיה ומילדותו החל לחקות ולדבב דמויות שונות. הוא הופיע בתוכנית של אד סאליבן בגיל 6 והוא למד באוניברסיטת פיטסבורג כשבמהלך לימודיו השמיע מספר חיקויים בערוצי רדיו כמו KDKA-TV. כמו כן נפגש עם המדבב מל בלאנק ב-1981 והציג לו את חיקויו. ברגמן טוען שבלאנק עזר לו מאוד להרוויח את התעודה כעבור השנתיים. הוא סיים את לימודיו בשנת 1983 וחיפש עבודה בסוכנות "William Morris Agency" בהוליווד. רוב עבודתו של ברגמן החלה בדיבוב דמויות מהלוני טונס, איתם החל לעבוד ב-1986. בתחילה ניסה להתקבל לאולפני וורנר ללא הצלחה אך כשהקליט למפיקים את דיבובו הוא קיבל אהדה גדולה יותר. בגיל 29 קיבל את תפקיד המדבב של באגס באני, לאחר שמל בלאנק נפטר, בדיוק ביום הולדתו של ברגמן. במשך השנים הוא דיבב עוד דמויות של הלוני טונס ביניהם את דאפי דאק, אלמר פאד, טוויטי, פורקי פיג, סילבסטר החתול, פוגהורן לגהורן ועוד. ב-2003 קיבל פינה קבועה בסאטרדיי נייט לייב. בהמשך דיבב גם את ג'ורג' סילוני (אב משפחת סילוני) בסרט משפחת סילוני: הסרט, את פרד קדמוני ממשפחת קדמוני בסרט "The Flintstones: On the Rocks" ודיבב בסרטים ובסדרות של איש משפחה, המופע של קליבלנד, אבא אמריקאי ועוד וכן במשחקי וידאו כמו סקיילנדרס ו-"Spyro". כמו כן, דיבב את פילסברי דאובוי. 1986 - The Bugs Bunny Show 1990 - כוכבי האנימציה נחלצים לעזרה 1990 - The Earth Day Special 1990 - גרמלינס 2 1990 - משפחת סילוני: הסרט 1990 - Box-Office Bunny 1990-1991 - עלילות טייני טון 1991 - Blooper) Bunny) 1992 - Invasion of the Bunny Snatchers 1992 - The Plucky Duck Show 1995-200 - Ace Ventura: Pet Detective 1996-1999 - החיים על פי דאג 1998 - The Secret of Hua Mulan 2001 - The Flintstones: On the Rocks 2002 - הארווי בירדמן, עורך דין 2003 - סאטרדיי נייט לייב 2004 - ג'וני בראבו 2006-הווה - איש משפחה 2010 - המופע של קליבלנד 2012 - נס גדול 2012 - מלחמת אוכל! 2013 - Mad 2014 - ריק ומורטי 2014 - פיניאס ופרב 2015 - משפחת קדמוני ו-WWE: היאבקות תקופת האבן 2015 - לוני טונס: ארנב במנוסה 2015-2020 - באגס באני וחברים 2016 - Batman: Return of the Caped Crusaders 2017 - משפחת סילוני ו-WWE: רובו-רסלמניה 2017 - טום וג'רי: וילי וונקה ומפעל השוקולד 2017 - Batman vs. Two-Face 2018-הווה - קריקטורה של נשיא 2020 - עולם היורה: מחנה הקרטיקון 2020 - Looney Tunes Cartoons 2021 - ספייס ג'אם: אגדה חדשה 2021 - ג'ליסטון! 2021 - Tiny Toon Looniversity 2022 - פיבי מדיה וקבצים בנושא ג'ף ברגמן בוויקישיתוף ג'ף ברגמן, במסד הנתונים הקולנועיים IMDb (באנגלית) ג'ף ברגמן, באתר AllMovie (באנגלית) ג'ף ברגמן, באתר Rotten Tomatoes (באנגלית) ג'ף ברגמן, באתר Metacritic (באנגלית) ג'ף ברגמן, במסד הנתונים הקולנועיים KinoPoisk (ברוסית) ג'ף ברגמן, באתר MusicBrainz (באנגלית)
Native

Native הוא אלבום האולפן השלישי של להקת הרוק האמריקאית ואן ריפאבליק. האלבום יצא לאור ב-22 במרץ 2013 בגרמניה ובאירלנד, ומספר ימים לאחר מכן ברחבי העולם. הוצאת האלבום תוכננה תחילה לסוף שנת 2012, בליווי הסינגל הראשון "Feel Again", שיצא לאור ב-27 באוגוסט 2012, אך מאחר שהאלבום לא הושלם עד למועד המתוכנן הוצאתו נדחתה, והסינגל שווק כסינגל שיווקי, לאחר שהשיר "If I Lose Myself" יצא לאור ב-8 בינואר 2013 כסינגל הראשון החדש. האלבום הגיע למקום הרביעי במצעד האלבומים האמריקאי בילבורד 200. מידע על האלבום Native באתר MusicBrainz מידע על האלבום Native באתר AllMusic האלבום Native באתר Discogs האלבום Native באתר ספוטיפיי האלבום Native באתר דיזר האלבום Native באתר אפל מיוזיק האלבום Native באתר Last.fm האלבום Native באתר טיידל האלבום Native באתר יוטיוב מידע על Native, באתר המצעד האוסטרי, ארכיון מידע על Native, באתר המצעד האיטלקי, ארכיון מידע על Native, באתר המצעד הגרמני מידע על Native, באתר המצעד הנורווגי מידע על Native, באתר המצעד של ניו זילנד מידע על Native, באתר המצעד הספרדי מידע על Native, באתר המצעד הצרפתי, ארכיון מידע על Native, באתר המצעד השוודי
ברוך ושרוך

ברוך ושרוך היא סדרת אנימציה ושעשועון טלוויזיה קומי ישראלי ששודרה בערוץ הילדים, שמבוססת על סדרת האנימציה הדנית KatjaKaj og BenteBent. זוהי תוכנית אנימציה ששודרה משנת 2001 עד שנת 2004 והיא הונחתה על ידי שתי דמויות מונפשות בשם ברוך הנמוך (בדיבובו של מיכאל הנגבי) ושרוך הגבוה (בדיבובו של עמוס שוב ומאוחר יותר בדיבובו של איתי שגב). בהמשך התכנית הפכה לתוכנית מערכונים בשם "המופע של ברוך ושרוך", אך היא לא צלחה אחרי עונה אחת. התוכנית הונחתה על ידי הדמויות המונפשות ברוך ושרוך שהם אחים, שרוך הוא גבוה וברוך הוא נמוך. התכנית שודרה בשידור חי, וילדים שיחקו במשחק דרך הטלפון כשהם משחקים דרך דמויות אנימציה שונות כגון: פרה, גזר, נעל וכו'. רוב מנחי הערוץ באותה התקופה השתתפו בתפקיד אורח, בתור עצמם בתוכנית ביניהם: ליאת אחירון בתור מוכרת בקיוסק, טל מוסרי בחדר אמבטיה מונפש, קובי מחט בחוף הים, עדי עזרוני בתור דייגת ועודד מנשה שמופיע בטלוויזיה מונפשת. בעונות האחרונות נוספו דמויותיהם של תום אבני ומיקי גבע. דמויות נוספות שהופיעו בסדרה היו יושי הפיראט, חבר טוב של ברוך ושרוך ושולה המפלצת. כמו כן נוספה בעונות האחרונות דמותה של זהבית, חברה טובה מונפשת של ברוך ושרוך אשר דובבה במקור על ידי סופי צדקה. ברוך (מיכאל הנגבי) – האח הנמוך. אוהד הפועל תל אביב (הקבוצה שאותה אוהד הנגבי בחיים האמתיים). שרוך (עמוס שוב (עונה 1) ואיתי שגב (שאר העונות)) – האח הגבוה. נוהג להגיד "תחתוך" לאחיו בכל פעם שהוא אומר דבר אווילי. אוהד הפועל פתח תקווה (הקבוצה שאותה אוהד שגב בחיים האמתיים). יושי הפיראט (טל מוסרי) – חבר טוב של ברוך ושרוך. יוצא ממקום כלשהו. מופיע בפרקים שטל מופיע בהם (מכיוון שהוא מדבב את עצמו ואת יושי). שולה המפלצת – מפלצת אשר נוהגת להופיע בהפתעה. נוהגת לדבר בג'יבריש שרק ברוך מבין אותה. סבתא (ענת ניב) – סבתא של ברוך ושרוך, נוהגת לבשל. לא מזהה את נכדיה. זהבית – חברה טובה של ברוך ושרוך, נוספה בעונה האחרונה (סופי צדקה). מנחי ערוץ הילדים בזמנו הופיעו בתוכנית בגרסה מונפשת של עצמם: טל מוסרי קובי מחט עודד מנשה ליאת אחירון עדי עזרוני תום אבני מיקי גבע שיר הפתיחה בוצע על ידי ליאת אחירון, מיכאל הנגבי ועמוס שוב והולחן על ידי דני רייכנטל. התוכנית זכתה להצלחה רבה בשנתיים הראשונות. אולם בשנה האחרונה התוכנית פחות הצליחה וב-2004 ירדה התוכנית מהמסך. ברוך ושרוך, במיזם "אישים" לתיעוד היצירה הישראלית ynet, בסלון של גוגו – ברוך ושרוך, באתר ynet, 18 בנובמבר 2002
אלכס ג'יימס (מוזיקאי)

סטיבן אלכסנדר ג'יימס (באנגלית: Steven Alexander James; נולד ב-21 בנובמבר 1968) הוא מוזיקאי ופזמונאי אנגלי, עיתונאי ויצרן גבינה. ג'יימס ידוע בעיקר כבסיסט של להקת בלר. ג'יימס נולד בבוסקומב, בורנמות' ולמד בבית הספר לדקדוק ממלכתי בורנמות', שם החל לנגן בלהקות. הוא סיפר כי הביטלס הם השראתו להמשיך למוזיקה, והצהיר: ″הייתי מחוץ לבית הספר עם אבעבועות רוח כשג'ון לנון נורה בשנת 1980. ביליתי את השבוע בצפייה בקלטת VHS של סרט הביטלס Help!, ששודר בטלוויזיה ביום מותו. אני עדיין צופה בזה פעם בשנה. ואז קניתי ספר שירים של הביטלס וגיטרה, הבנתי את צורות האקורד והתחלתי לנגן ולשיר. מעולם לא הסתכלתי לאחור." בשנת 1988 פגש ג'יימס את חברו לעתיד גראהם קוקסון במכללת גולדסמיתס, שם למד ג'יימס צרפתית. קוקסון הכיר לג'יימס את חבריו הטובים דיימון אלברן ודייב רונטרי; אשר באותה תקופה היו חלק מלהקה בשם הקרקס. בשנת 1989 הצטרף ג'יימס ללהקתו החדשה של קוקסון, אלברן ורונטרי, סימור, שלימים תיקרא בלר, בה חבר עד היום. כיום ג'יימס חי באוקספורדשייר עם אשתו וחמשת ילדיו ומתפרנס מייצור גבינות וכתיבת כתבות לעיתונים שונים. שלא כמו אלברן וקוקסון, ג'יימס לא הוציא שום חומר סולו, אף שהיה מעורב בפרויקטים צדדיים משותפים אחרים. בשנת 1998 הקים ג'יימס את Fat Les עם השחקן קית' אלן והאמן דמיאן הירסט, והוציא (למעט שלושה אחרים) את שיר הנושא הבלתי רשמי "Vindaloo" למונדיאל פיפ"א בשנת 1998, שהגיע למקום השני במצעד הסינגלים בבריטניה. ג'יימס בנוסף גם כתב שירים למריאן פיית'פול וג'יין מקדונלד, ועבד עם פלורנס אנד דה משין. אלכס ג'יימס הוא כתב אוכל של The Sun ויש לו טור שבועי, 'Alex James on All Things Food'; כמו כן טור קבוע על חיי החווה והמשפחה ב"סאנדיי טלגרף" שכותרתו "Mucking In". הוא גם כותב טור חודשי על גבינה למגזין Esquire. אלכס תורם למספר עיתונים בריטיים נוספים, כולל The Independent ,The Observer ,The Times, ו-The Sunday Times, וכן את מגזין Q ,The Spectator ו-The Idler. אוטוביוגרפיה על החוויה של ג'יימס עם בלר, Bit of a Blur, פורסמה ביוני 2007 על ידי Little, Brown & Company. מאז היא תוארה כ"מדריך הסופי לבריטפופ". מדיה וקבצים בנושא אלכס ג'יימס בוויקישיתוף אתר האינטרנט הרשמי של אלכס ג'יימס אלכס ג'יימס, ברשת החברתית אקס (טוויטר) אלכס ג'יימס, במסד הנתונים הקולנועיים IMDb (באנגלית) אלכס ג'יימס, באתר AllMusic (באנגלית) אלכס ג'יימס, באתר MusicBrainz (באנגלית) אלכס ג'יימס, באתר Discogs (באנגלית) אלכס ג'יימס, באתר Songkick (באנגלית) אלכס ג'יימס, באתר SecondHandSongs
קישברז'ן

קישברז'ן (בהונגרית: Kisberzseny) הוא כפר זעיר במחוז וספרם שבמרכז הונגריה. כמו כפרים רבים באירופה גם בקישברז'ן מספר התושבים נמצא בירידה. כך, בשנת 1990 חיו בכפר 131 תושבים, ובשנת 2019 רק 109 תושבים. בקישברז'ן חיו יהודים בתקופות זמן שונות: מדיה וקבצים בנושא קישברז'ן בוויקישיתוף אתר האינטרנט הרשמי של קישברז'ן (בהונגרית) (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
שירת קרליבך

שירת קרליבך הוא ז'אנר במוזיקה החסידית הכולל שירי נשמה, בעיקר, שהולחנו על ידי ר' שלמה קרליבך. שירי קרליבך מולחנים לגיטרה, הכלי בו ניגן קרליבך. שירת קרליבך מוכרת בעיקר מהלחנים לשירי שבת ("מזמור לדוד", "לכה דודי") ושירי חתונה (כגון "עוד ישמע"). הבסיס לניגוניו של קרליבך, לפי דבריו, הוא פשיטות הנגינה: "כל מנגינה ניתן ליצור על ידי שני אקורדים". חלק קטן מלחני קרליבך כולל ניגונים ללא מילים ("קרקוב"). שירי קרליבך נהפכו לחלק אינטגרלי מהמוזיקה החסידית עד כדי אי זיהויים ככאלו וחלק משירי קרליבך מפורסמים כ"לחנים עממיים". בין הזמרים-יוצרים הבולטים העוסקים בשירת קרליבך: בתו נשמה קרליבך, תלמידיו חיים דוד סרצ'יק ולהקת המושב שהתחילה במושב מבוא מודיעים שייסד קרליבך. רבים מן האמנים העוסקים בשירת קרליבך משייכים את עצמם לז'אנר מוזיקה יהודית מקורית. קרליבך עשה את דרכו המוזיקלית בליווי הגיטרה שלו, באווירת שנות ה-50 ושנות ה-60. הוא התוודע ללהקות רוק ופגש במסעותיו זמרי רוק ונשמה מהם הושפע כמו מאווירת ילדי הפרחים. שיריו הראשונים יצאו בשני תקליטי ביכורים, אחד מהם ("הנשמה לך") בליווי להקה מורחבת של נגנים בעיבוד וניצוח של מילטון אוקום. תקליטים אלו פרסמו את להיטיו הראשונים - "אשא עיני", "השמיעיני את קולך" "לולי תורתך" וכן השיר "עוד יישמע" אשר נקלט במהירות בקרב הדור הצעיר בישראל והפך לשיר קאנוני המושר בכל חתונה דתית. ב-1963 הופיע קרליבך במועדון ה-village-gate, בניו יורק, הופעה אשר לדעת רבים סימנה את פריצת הדרך הראשונה שלו, לאחר פרסום התקליט אשר הוקלט באותו מופע. בתקליט זה נשמעה לראשונה התלהבות הקהל והיסחפותו לשיר יחד עם הזמר – תופעה אשר תחזור על עצמה בכל מופע ותהפוך לסימן ההיכר שלו. קרליבך בתקליט מיטיב לשיר כחזן המסלסל בנימה רגשנית את הפסוקים של פרק התפילה "וזוכר חסדי אבות". התקליט נקרא "פיתחו לי שערי צדק" על פי הפסוק אותו הלחין, כדבריו, מתוך כמיהה להשפיע על פתיחת הלבבות בין האנשים ובינם לבין שערי השמים. עם בואו לישראל, בסוף שנות ה-60, כבר הסתמנה בארץ פריחה מחודשת של שירה חסידית, ובפסטיבלי הזמר החסידיים השונים שהתקיימו באותן שנים השתתף קרליבך כמלחין ואף זכה להכרת הציבור הישראלי בשיריו "והאר עינינו" (זכה מקום שני בפסטיבל הראשון) וכן "ישראל ישראל בטח בה'", "חמדת ימים". שיריו אף צעדו במקומות גבוהים במצעד הפזמונים הישראלי. שירים אחרים שלו קיבלו משמעויות לאומיות, כמו "ובאו האובדים" והשיר "למען אחי ורעי" אשר הולחנו במסגרת המאבק לעליית יהודי ברית המועצות. השיר "עוד אבינו חי" הפך גם הוא לפופולרי בקרב הציבור כולו. מאז הוסיף להקליט למעלה מ-1000 מנגינות ושירים. רק מיעוטם יצא לאור ורבים אחרים נגנזו או אבדו. בין היתר הלחין קרליבך מנגינות לקטעי תפילה ובייחוד מתפילות השבת. לחנים אלו התקבלו במקומות מסוימים והם ידועים כ"נוסח קרליבך". נוסח תפילה היה מקובל בבית הכנסת "בירב" בצפת על ידי חסידי קרליבך ועם הזמן התפשט למקומות נוספים. אחד מ"מנייני קרליבך" הידועים ביותר מתקיים בבית הכנסת "לכו נרננה" בגבעת שמואל. מניינים דומים קיימים מחוץ לישראל, בפרט בניו יורק - "The Carlebach Shul" ובלוס אנג'לס - "The Happy Minyan". מוזיקה יהודית דתית אלעד דויטש, שלמה המלך מאתר nrg טאבים ואקורדים לשירים של הרב שלמה קרליבך מאתר MP3 סרט על הבדלה נוסח קרליבך בגבעת שמואל מאתר ערוץ ראש הגבעה אלבום חדש של קרליבך - כשושנה ובו ניגונים נדירים שלא הוקלטו מעולם מהופעה בגבעת שמואל מאתר ערוץ ראש הגבעה לירון נגלר-כהן, מצדיעים לקרליבך: הרבי נפטר, הניגון עוד ח"י, באתר ynet, 1 בנובמבר 2012
קישצ'ס

קישצ'ס (בהונגרית: Kiscsősz) הוא כפר זעיר במחוז וספרם שבמרכז הונגריה. כמו כפרים רבים באירופה גם בקישצ'ס מספר התושבים נמצא בירידה. כך, בשנת 1990 חיו בכפר 185 תושבים, ובשנת 2019 רק 95 תושבים. בקישצ'ס חיו יהודים בתקופות זמן שונות: מדיה וקבצים בנושא קישצ'ס בוויקישיתוף אתר האינטרנט הרשמי של קישצ'ס (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
Shake Ya Boom Boom

Shake Ya Boom Boom הוא סינגל של הצמד הישראלי סטטיק ובן-אל תבורי והלהקה האמריקאית בלאק אייד פיז, אשר יצא לאור ב-30 באוקטובר 2020, על ידי חברת התקליטים סבן מיוזיק גרופ. ב-24 בספטמבר 2020 פורסם ראיון של סטטיק ותבורי עם גל אוחובסקי במגזין סוף השבוע של mako, בו הוכרז כי צפוי לצאת לאור שיר משותף של הצמד יחד עם הלהקה האמריקאית בלאק אייד פיז. ב-6 באוקטובר, השיר הודלף לאינטרנט. ב-27 באוקטובר, נחשפו עטיפת הסינגל ותאריך צאתו. שיתוף הפעולה של שני ההרכבים הוא שיתוף הפעולה השני של להקת בלאק אייד פיז יחד עם אמן ישראלי, לאחר שהמפיק המוזיקלי הישראלי ג'וני גולדשטיין הפיק יחד עם ויל.איי.אם את אלבומם של הלהקה, Translation. גולדשטיין הפיק גם את שיר זה יחד עם ויל.איי.אם. השיר הוא השיר הראשון של הצמד שלא הופק על ידי ג'ורדי. אף על פי כן, ג'ורדי השתתף בכתיבת השיר. השיר מכיל בתוכו את סגנונות ההיפ הופ, הפופ והרגאטון. השיר הוא בשפה האנגלית, והוא משלב בתוכו מילות סלנג בעברית ובספרדית. הווידאו קליפ הרשמי של השיר פורסם בערוץ היוטיוב של סטטיק ותבורי בסמוך לצאת הסינגל עצמו. בתחילת הקליפ, נראים סטטיק, תבורי ו-ויל.איי.אם בשיחת ועידה. למשך הקליפ, מופיעים סטטיק, תבורי ובלאק אייד פיז רוקדים ושרים לצלילי השיר בתוך אפליקציות שונות בטלפון, בהן טיקטוק, יוטיוב ואינסטגרם. דודי פטימר ממעריב אונליין העניק לשיר ביקורת חיובית, ואמר: "האמת? השיר הזה תופס את האוזן מהרגע הראשון, גם מבחינת הלחן הקליט, המקפיץ והקצבי, גם הכריזמה בביצוע של הצמד הישראלי והלהקה האמריקאית. כמובן שהטקסט הרדוד לא רלוונטי כשמדובר בלהיט מסיבות ריקודים ובהקשר זה השיר מספק היטב את הפאן שלשמו נוצר: גם מקפיץ, גם מורכב מהפקה מוזיקלית מצוינת ומהודקת ובעיקר פזמון שהיא אפשר שלא לנענע לצליליו". הצמד והלהקה ביצעו את השיר בתוכניתו של ג'יימס קורדן, "לייט לייט שואו". Shake Ya Boom Boom, ברשת החברתית אינסטגרם לדף השיר באתר הספרייה הלאומית סטטיק, ויל.איי.אם, ג'וני גולדשטיין, ג'ורדי, טן טאונס גל אוחובסקי, ‏פתאום מבינים שאתה לא סתם מישהו, באתר ‏מאקו‏, 24 בספטמבר 2020 דניאל שירין, השיר הבינלאומי של סטטיק ובן-אל עם הבלאק אייד פיז דלף לרשת, באתר ישראל היום, 6 באוקטובר 2020 הכרזת השיר, ברשת החברתית אינסטגרם דורית מזרחי ושני נחשוני, כבשו גם את האפונים מאמריקה: סטטיק ובן אל בסינגל חדש עם הבלאק אייד פיז, באתר כאן – תאגיד השידור הישראלי, 30 באוקטובר 2020 סטטיק ובן אל עם בלאק אייד פיז - Shake Ya Boom Boom, באתר ‏מאקו‏, 30 באוקטובר 2020 Static and Ben El x Black Eyed Peas “Shake Ya Boom Boom” (Official Music Video) #ShakeYaBoomBoom, סרטון באתר יוטיוב (אורך: 3:51) רן בוקר, "הולה, שלום": סטטיק ובן אל בסינגל חדש עם בלאק אייד פיז, באתר ynet, 30 באוקטובר 2020 Static & Ben El Teams Up With Black Eyed Peas On New Pop Anthem “Shake Ya Boom Boom”, Out Now Magazine | Music News - Charts, Festivals & Clubs, ‏2020-10-30 (באנגלית) בום! צפו בשיתוף הפעולה פורץ הדרך של סטטיק ובן אל עם הבלאק אייד פיז, באתר וואלה, 30 באוקטובר 2020 דודי פטימר, ‏מקפיץ ותופס את האוזן: החדש של סטטיק ובן אל בדרך להפוך ללהיט, באתר מעריב אונליין, 30 באוקטובר 2020 נועם כהן, ‏סטטיק ובן אל הופיעו הלילה בתוכנית הלייט נייט של ג'יימס קורדן, באתר ‏מאקו‏, 23 באפריל 2021 Shake Ya Boom Boom, נבדק ב-2020-10-30
טקס פרסי לורנס אוליבייה 2002

טקס הענקת פרסי לורנס אוליבייה לשנת 2002 נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד. ההפקות הבאות היו מועמדות למספר פרסים: 9: "נשקיני, קייט" 8: "גבירתי הנאווה" 7: Private Lives 5: Shockheaded Peter 4: Humble Boy,‏ Mouth to Mouth ו-The Play What I Wrote 3: Boston Marriage,‏ Eidos/Telos, "הנרי הרביעי", Jenůfa,‏ Privates on Parade ו"דרום פסיפיק" 2: "חלום ליל קיץ", Artifact,‏ Barbara Cook Sings Mostly Sondheim, "חתולה על גג פח לוהט", From Morning to Midnight,‏ Fucking Games,‏ Hibiki,‏ The Little Foxes, "פיק דאם" ו-The Rape of Lucretia ההפקות הבאות זכו במספר פרסים: 3: "גבירתי הנאווה" ו-Private Lives 2: Fucking Games,‏ Humble Boy,‏ Shockheaded Peter ו-The Play What I Wrote פרסי אוליבייה לשנת 2002
הר ברירלי

הר ברירלי (באנגלית: Mount Brearley) הוא פסגה חדה באזור גבעות קוקרי, בעמקים היבשים מקמרדו, בארץ ויקטוריה, שבאנטארקטיקה. גובהה של הפסגה 2,010 מטרים מעל פני הים. ההר מהווה את הקצה המערבי של גבעות קוקרי. ההר ממוקם בין מפל הקרח קוונדיש וקרחון הדליי. רכס גבעות קוקרי (ובהן גם הר ברירלי) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט. שמו של ההר ניתן לו על ידי קבוצת המחקר המערבית (Western Journey Party) של המשלחת האנטארקטית הבריטית (משלחת טרה נובה) אשר חקרה את אנטארקטיקה בין השנים 1910–1913, בפיקודו של תומאס גריפית' טיילור. הר ברירלי באתר הסקר הגאולוגי של ארצות הברית הר ברירלי באתר הגאזט האנטארקטי של ממשלת ניו זילנד הר ברירלי באתר הגאזט האנטארקטי של ממשלת אוסטרליה הר ברירלי באתר הגאזט האנטארקטי המשווה SCAR של ממשלת אוסטרליה הר ברירלי באתר peakery (מרחקים לאתרים סמוכים) גאזט השמות האנטארקטיים הרשמי של ממשלת ניו זילנד מידע גאוגרפי והיסטורי מידע גאוגרפי מידע היסטורי על גבעות קוקרי
פסגת ראהי

פסגת ראהי (באנגלית: Rahi Peak) היא פסגה נישאת באזור גבעות קוקרי, בעמקים היבשים מקמרדו, בארץ ויקטוריה, שבאנטארקטיקה. גובהה של הפסגה 1,830 מטרים מעל פני הים. הפסגה ממוקמת בין קרחון מואה וקרחון גולדמן. רכס גבעות קוקרי (ובהן גם פסגת ראהי) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט. שמה של הפסגה ניתן לה על ידי ועדת השמות הגאוגרפיים של ניו זילנד בשנת 1998. משמעות המילה "ראהי" במאורית "גדול". פסגת ראהי באתר הסקר הגאולוגי של ארצות הברית פסגת ראהי באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מפסגת ראהי לאתרים סמוכים פסגת ראהי באתר mindat מזג אוויר נוכחי מעודכן בפסגת ראהי תחזית מזג אוויר עדכנית ארוכת טווח עבור פסגת ראהי סטטיסטיקות מזג אוויר ונתוני מזג אוויר היסטוריים עבור פסגת ראהי מידע היסטורי וגאוגרפי מידע היסטורי על גבעות קוקרי
אילדפונס סרדה

אילדפונס סרדה (Ildefons Cerdà i Sunyer - אילדפונס סרדה אי סונייר ‏23 בדצמבר 1815 - 21 באוגוסט 1876) היה מתכנן ערים קטלוני-ספרדי, מהנדס אזרחי, פוליטיקאי. פיתח תיאוריות עירוניות חדשות, כולל תוכנית ההרחבה של ברצלונה במהלך המאה ה-19 הקרויה: "אישמפלה" והיה מתכנן הערים הראשון שטבע את המושג: "עיור". בין היתר חיבר את הספר: "תאוריה כללית של עירוניות" העוסק בחקר ומתן פתרונות של בעיות עירוניות. סרדה נולד בכפר סנטלס, קטלוניה, ספרד בשנת 1815. במהלך חייו השתלם כמהנדס אזרחי בבית הספר להנדסה אזרחית במדריד. הוא הצטרף לוועד המהנדסים הספרדי והתגורר בערים שונות בספרד לפני שהתיישב בברצלונה בשנת 1848 והתחתן עם "קלוטילדה בוש". לאחר מות אחיו ירש סרדה את ההון המשפחתי ועזב את שירות המדינה. הוא התחיל להתעניין בפוליטיקה ובחקר תכנון עירוני. בתקופה כאשר הממשלה של אותה תקופה נכנעה סוף סוף ללחץ הציבורי ואפשרה להרוס את חומות העיר ברצלונה הרומאית הקרויה: "ברסינו" הוא הבין את הצורך לתכנן את התרחבות העיר כך שהרחבה החדשה תהפוך למקום יעיל ונוח למגורים, בניגוד לגישת העיר העתיקה המוגבלת בין החומות. כאשר לא הצליח למצוא עבודות עיון מתאימות הוא לקח על עצמו את המשימה לכתוב אחת מההתחלה תוך כדי תכנון מה שכינה בשם: "אנסנצ'ה" או "אישמפלה" תוך שהוא לווה כמה רעיונות טכנולוגיים מבני דורו כדי ליצור מושג משולב ייחודי ומודרני לחלוטין שנחשב בקפידה למדי מאשר עיצוב גחמני. הוא המשיך ליצור פרויקטים ולשפר את העיצובים הקיימים לאורך כל חייו, כמו גם לפתח את התיאוריות שלו תוך לקיחת היקפי תכנון גדולים יותר (ברמת התכנון האזורי), תוך כדי כך הוא איבד את כל הירושה של משפחתו. נפטר בשנת 1876 כמעט חסר כל ובעל חובות כבדים ומעולם לא קיבל תמורה עבור תוכנית ההרחבה של ברצלונה. תורת בניית הערים יצא לאור בשנת 1859 תיאוריות על קישור תנועת נתיבי היבשה והים יצא לאור בשנת 1863 תיאוריה כללית של עירוניות יצא לאור בשנת 1867 מונוגרפיה סטטיסטית של מעמד הפועלים בברצלונה יצא לאור בשנת 1867 בתור נספח של הספר: "תיאוריה כללית של עירוניות" תיאוריה כללית של כפריות בשנת 1971 הוצאו שרידיו מקברו בכפר הולדתו "סנטלס" והועברו לקבורה מחודשת בבית הקברות המרכזי של ברצלונה: "בית הקברות מונז'ואיק". ונערכו כמה פסטיבלים ואירועים מקומיים בקטלוניה לזכרו. בשנת 1976 לרגל מאה שנה למותו התקיימה תערוכה לזכרו באוניברסיטת ברצלונה ולזכר האדריכלים הספרדים: "ארתורו סוריה" ו"סלבדור טרגו". בשנת 2009 נערכה בספרד שנת סרדה לרגל יום השנה ה-150 לחנוכתה של תוכנית "אישמפלה" - תוכנית ההרחבה של ברצלונה. ביתו של סרדה בכפר סנטלס מצבת קברו של סרדה בצורת העיר ברצלונה פרט מתוך תוכנית ההרחבה של ברצלונה תכנון של רחוב מתוך ספרו: "תאוריה כללית של עירוניות" אישמפלה תכנון עירוני של ברצלונה